dh-unibe/image-text_koenigsfelden-charters-post-1500 huggingface dataset:
Ich, Ruͦdolf Hofmeister, edelkn̄, schulth̄s ze Bern, vergich offenlich mit disem brief, ✳ daz ich in namen, anstat
und von heissens wegn̄ miner herˀn von Bern ✳ ze gerechtem, fryen lehen ✳ hinverlùhen han und ✳
lihen mit disem brief dem bescheidnen Henslin Dusso von Biralòff und allen sinen erben ✳ dry
jucharten agkers, ✳ gelegen ze Biralòff ✳ under der Steig, denn ein klein bletzli vor Eichhalden,
aber denn zwo jucharten ✳ agkers, gelegen ze Halderwangk, ✳ der ein genant ist der Stadacker, ✳
daz ander ✳ heist Rietmatt, ✳ und waz ich im dar an ✳ von recht zelihenne han, ✳ daz si die selben ✳ jucharten ✳ und stugk ✳ inn haben nach lehens und des landes recht ✳ und der obgntn̄ stat von Bern ✳
da von gewertig sin, ✳ als lehenlût iren lehen herˀn billich pflichtig und gebunden sint ze ✳
tuͤnd ane geverd. mit urkùnd disz briefs, ✳ geben Zofingen under min, des egntn̄ schulthn̄, ✳
anhangendem insigel ✳ uff mentag vor sant Peters und sant Paulus tag indem jar, domā
von Cristi geburt zalt viertzehenhundert und nûntzehen jar. ✳
Königsf. 522
Biralouf v
und Halderwanck
Hansz Dusz
x 
K ✳ ✳
D ✳ 94 ✳ d ✳
Staatsarchiv
AARGAU
lechenbrieff ùber
das guͤtli ze Biralouff
j jùchart acker